Ներսես Լամբրոնացու օրենքներ
Ներսես Լամբրոնացու օրենքներ, իրավական նորմեր, որոնք ասորերենից ու հունարենից Ներսես Լամբրոնացին թարգմանել Է հայերեն 1191 - 1196 թվականներին՝ հարմարեցնելով հայ իրականության պայմաններին։ Ներսես Լամբրոնացու օրենքները կարգավորել են հայ ֆեոդալական քաղաքացիական, ժառանգական, ամուսնա-ընտանեկան, քրեական ու դատական և զինվորական իրավահարաբերությունները։ Օտար օրենքների փոխառումը Ներսես Լամբրոնացին կատարել է հայ աշխարհիկ օրենսգրքերի բացակայության պատճառով՝ հետապնդելով ազգային աշխարհիկ օրենսդրության զարգացումը խթանելու նպատակ։ Ներսես Լամբրոնացու օրենքները կիրառվել են Կիլիկիայում՝ մինչև Մխիթար Գոշի Դատաստանագրքի տարածվելն ու Uմբատ Սպարապետի Դատաստանագրքի կազմվելը։ Ներսես Լամբրոնացու թարգմանած ոչ բոլոր օրենքներն են տպագրվել։ Մինչև Ներսես Լամբրոնացին վերոհիշյալ օրենքների հայերեն թարգմանության վերաբերյալ տվյալներ չկան։ Պարզված չէ թե ինչ փոխություններ են կրել ասորական ու բյուգանդական օրենքների բնագրերը։

Ներսես Լամբրոնացու օրենքները 
 «ԱւրԷնք յաղթող թագաւորաց քրիստոնէից՝ Կոստանդիանոսի, Թէոդոսի և Լևոնի»
 «Համառոտ ժողովումն օրինաց վերստին»
 «Աւրէնք ե գիրք ի ձեոն Մովսեսի յեւից գրոց»
 «Օրէնսգիրք, քաղուած ի Ղևտական գրոց...»

Իրավական նորմեր
Օրենքներ